7 8 COMMENTATIO 



earum praestatione mutuanti ponatur causa obli- 

 gationis , quoniam liberum est ipsi eligere , utrum 

 gratis velit pecuniam suam alteri mutuatn dare, an 

 minus. Contra vero nulla foret conventio , qua 

 quis in perpetuum operas ac labores suos alicui 

 locaret. Causa obligationis nimirum conductor! 

 sita esset in perpetua ilia praestatione , quam lex 

 prohibet (i), quoniara hi ipsi labores sunt, uti 

 dicitur , j uridice impossibiles. Lex (2) liberos 

 jubet alimenta praestare parentibus egentibus. Nul- 

 la igitur foret obligatio , quam , ut hoc onere libe- 

 raretur, quis susciperet, una cum ipsa conven- 

 tione. Nullae etiam forent omnes conventio- 

 nes , quae aliquo modo tenderent ad restituendum 

 jus quoddam feudalc (3). 



Innumera his addi possent exempla ; haee autem 

 sufficere credimus, dum plura apud auctores inve 

 niri possunt , quae describere parum utilitatis ha- 

 bere videtur. 



Ceterum ultro intelligitur, hue etiam pertinere 

 omnia delicta ac crimina, in quae lege poenae 

 scriptae sunt , de quibus , cum inprimis etiam ca- 

 dant in causas adversus bonos mores aut ordinem 

 publicum, mox plura videbimus. 



i. Eo- 



(1) Vid. art. C. C. 1780. 



(2) Vid. art. C. C. 205. 



(3) Omnino cf. Toull., qui bane rein copiose et docte 

 illustravit, 1. n. 185. seqq. Add. Pailliet. , ad h. art. n v . 3 

 et 4. 



